దీపావళి సంతోషంగా సాగాలంటే.. ఈ జాగ్రత్తలు తప్పనిసరి WATCH LIVE TV
కామన్వెల్త్: స్వర్ణంతో మెరిసిన స్టువర్టుపురం చిన్నోడు..
కామన్వెల్త్ క్రీడల్లో తెలుగు తేజం రాగాల వెంకట్ రాహుల్ (21) అదరగొట్టాడు. 85 కిలోల వెయిట్ లిఫ్టింగ్ కేటగిరీలో స్వర్ణ పతకం కొల్లగొట్టాడు. వెంకట్ రాహుల్ సాధించిన పతకంతో కామన్వెల్త్ గేమ్స్ 2018లో భారత్ ఖాతాలో మొత్తం 4 స్వర్ణ పతకాలు చేరాయి.
TNN | Updated:
Apr 12, 2018, 03:41PM IST
కామన్వెల్త్ క్రీడల్లో తెలుగు తేజం రాగాల వెంకట్ రాహుల్ (21) అదరగొట్టాడు. 85 కిలోల వెయిట్ లిఫ్టింగ్ కేటగిరీలో స్వర్ణ పతకం కొల్లగొట్టాడు. వెంకట్ రాహుల్ సాధించిన పతకంతో కామన్వెల్త్ గేమ్స్ 2018లో భారత్ ఖాతాలో మొత్తం 4 స్వర్ణ పతకాలు చేరాయి. మొత్తంగా భారత్ పతకాల సంఖ్య 6కు చేరింది. వీటిలో 4 స్వర్ణాలు, 1 రజతం, 1 కాంస్య పతకం ఉన్నాయి. ఇవన్నీ వెయిట్ లిఫ్టింగ్ కేటగిరీలోనే దక్కడం విశేషం. కామన్వెల్త్ క్రీడల్లో 85 కిలోల విభాగంలో భారత్‌కు స్వర్ణ పతకం సాధించిపెట్టిన తొలివ్యక్తి వెంకట్ రాహులే.
వెంకట్ రాహుల్ స్వస్థలం గుంటూరు జిల్లా బాపట్ల మండలం స్టువర్టుపురం . ఆయన హైదరాబాద్‌లోని తెలంగాణ స్పోర్ట్ స్కూల్ విద్యార్థి కావడం గమనార్హం. గతేడాది జరిగిన కామన్వెల్త్ వెయిట్ లిఫ్టింగ్ ఛాంపియన్ షిప్‌లో వెంకట్.. స్వర్ణంతో సత్తా చాటడం విశేషం. తాజా క్రీడల్లో వెంకట్.. 151 కిలోలు, 187 కిలోలు మొత్తం 338 కిలోల బరువులెత్తి అదరగొట్టాడు.
రాగాల వెంకట్ రాహుల్